Turun yliopiston biodiversiteettiyksikkö / Ajankohtaista / Uutiset / Tietous allergian syistä ja hoidosta tarkentuu jatkuvasti\nTietous allergian syistä ja hoidosta tarkentuu jatkuvastiTällä hetkellä valittu\nAllergiaoireet ovat monille valitettavan tuttuja: tukkoinen nenä, turvonneet limakalvot, punertavat silmät ja kutina. Oireiden syntyä edeltävän tapahtumaketjun tunteminen on tärkeää oireiden lääketieteellistä hoitamista varten. Se myös auttaa kehittämään uusia keinoja koko allergian parantamiseksi.\nNurmipuntarpää (Alopecurus pratensis) aiheuttaa monille allergiaoireita varhaiskesällä. Kuva Sanna Pätsi.\nKliinisen allergologian professori Johannes Savolainen Turun yliopistosta tuntee ammattinsa puolesta allergisen reaktion synnyn hyvin yksityiskohtaisesti. Hän kertoo vaivatta allergiaoireiden muodostumisesta limakalvojen ja ihon pinnalla sijaitsevissa syöttösoluissa, jotka osallistuvat ihmiskehon immuunipuolustukseen.\n- Syöttösolujen pinnalla on IgE-luokan vasta-aineita, jotka tunnistavat allergeenejä eli allergiaa aiheuttavia aineita. Toisin kuin terveillä ihmisillä, allergikoilla on taipumus muodostaa IgE-vasta-aineita ympäristön tavallisille allergeeneille, kuten siitepölylle.\nKun syöttösolun pinnalle muodostuneet vasta-aineet tunnistavat allergeenin, solu alkaa tuottaa histamiinia. Vapautunut histamiini kulkeutuu soluissa oleviin histamiinireseptoreihin, mihin solut reagoivat tuottamalla limaa. Nenän ja silmien lisäksi allergiareaktioita syntyy keuhkoissa ja iholla.\n- Keuhkoissa ei-tahdonalainen, kapeiden keuhkoputkien seinämässä oleva sileä lihas saattaa supistua, mikä yhdessä turvotuksen ja limanerityksen kanssa saa aikaan astmakohtauksen. Lisäksi jotkin ihmiset reagoivat iholla: jos henkilöllä on atooppinen ihottuma, niin ihottuma usein pahenee siitepölyaikaan, Savolainen listaa.\nHenkilön taipuvaisuuden allergiaoireisiin määrää hänen geeniperimänsä. Atooppisen allergian taipumus periytyy monigeenisesti, eli se liittyy noin pariinsataan geeniin ihmisen perimässä. Vaikka allergisuus on riippuvainen henkilön genetiikasta, allergiaoireita alkaa yleensä esiintyä vasta kouluiän kynnyksellä. Tätä nuoremmilla lapsilla oireita esiintyy Savolaisen mukaan harvoin siksi, että allergisia reaktioita aiheuttavien IgE-vasta-aineiden synty vaatii useita siitepölykausia. Esimerkiksi koivun siitepölykausi kestää Suomessa vuosittain vain muutaman viikon, joten siitepölylle herkistyminen vie monta vuotta. Ihmisen ikä vaikuttaa siitepölystä aiheutuvien allergiaoireiden voimakkuuteen vielä myöhemminkin. Oireet yleensä pahenevat 10-vuotiaaksi asti, mutta sen jälkeen ne rauhoittuvat hetkellisesti.\n- Hyvin monella allergiaoireet rauhoittuvat luontaisesti teini-iässä. Tarkkaa syytä tähän ei tiedetä, mutta murrosiän hormonaalisilla seikoilla ajatellaan olevan jotain tekemistä sen kanssa. Nuorilla aikuisilla eli 20-25 -vuotiailla oireet alkavat tulla takaisin, mutta iän mukana - kun ihmisen immuunijärjestelmä alkaa tulla säyseämmäksi - allergiaoireet alkavat usein helpottua, Savolainen kertoo.\nAllergologian professori Johannes Savolainen Turun yliopistosta. Kuva Åbo Akademi.\nAllergiaoiden esiintyvyys lisääntyy yhteiskunnan modernisoituessa. Ihmisen immuunijärjestelmä reagoi asuinympäristön puhtauteen. Savolaisen mukaan valtion elintaso ja allergioiden levinneisyys kulkevatkin välillisesti käsi kädessä.\n- Allergiastahan ryhdyttiin raportoimaan ensi kerran 1800-luvun Englannissa ja Yhdysvalloissa, jotka olivat aikansa vauraita maita ja hygienian edelläkävijöitä. Hygienian parantuessa allergian esiintyvyys on levinnyt mös muissa maissa, toisen maailmansodan jälkeen Suomessakin.\nTodettua allergiaa pyritään parantamaan harvoin. Tyypillisesti siitepölyallergian oireita helpotetaan lääkityksellä.\n- Allergialääkkeinä käytetään tyypillisesti histamiininsalpaajia eli antihistamiineja. Antihistamiini yksinkertaisesti asettuu histamiinireseptoreihin siten, että ne eivät voi aktivoitua. Toinen allergialääke on paikallissteroidi eli kortisoni. Kortisoni estää tulehdussolujen kypsymistä, Savolainen kertoo.\nKoivun, heinien ja pujon siitepölyallergia voidaan tarvittaessa parantaa siedätyshoidolla. Siedätys korjaa immuunijärjestelmän häiriön, josta IgE-vasta-aineiden tuotanto johtuu.\n- Hoidossa annetaan siitepölyvalmistetta pistoksena ihon alle tai tablettiannoksena kielen alle. Tällöin altistuminen allergeenille on hallittu prosessi, ja vastekyky kehittyy eri tavoin kuin jos altistus kohdistuisi suoraan limakalvoille.\nNykyään siedätyshoito vaatii noin 50 pistosta kolmen vuoden aikana. Savolainen ennustaa, että uusi hoitomuoto tuo paranemisprosessiin helpotusta. Sveitsissä ja Isossa-Britanniassa on kehitetty siedätyshoitoaineeksi keinotekoista peptidiä eli valkuaisaineen osaa. Peptidihoidoksi riittäisi viisi pistosta muutamassa kuukaudessa, ja hoito olisi potilaalle nykykeinoa mieluisampi.\n- Allergeeneilla on niin kutsuttu avaruusrakenne, jonka IgE-vasta-aineet tunnistavat. Allergeeneja on mukana siedätyshoidossa, joten vasta-aineet reagoivat niihin, ja hoidossa syntyy allergisia reaktioita. Peptidillä sen sijaan ei ole avaruusrakennetta, joten peptidisiedätyksessä voitaisiin antaa huomattavan suuria annoksia.\nSavolainen mukaan myös tietämys allergioiden levinneisyyden syistä on vaikuttanut allergioiden hoitoon, ja nykyään allergioita pyritään vähentämään ehkäisevästi.\n- Suomessa on kansallinen allergiaohjelma, joka on nyt kymmenvuotisen kauden puolivälissä. Siinä pyritään ylenmääräisestä hygieniasta luopumalla ja siedätyshoitoa lisäämällä vähentämään allergioiden levinneisyyttä. Aiemmin pyrittiin välttämään allergeeneja, jotta allergia ei pahenisi. Nykyään tiedämme, että sietokyvyn syntyyn tarvitaan kontaktia allergeenin kanssa.\nTeksti Ilkka Hemmilä


Menestyneimpiin hip hop -yhteisiin lukeutuva Public Enemy sai kesällä 1989 toimeksiannon ohjaaja Spike Leeltä.\nSpike Lee halusi Do The Right Thing - kuuma päivä -elokuvaansa voimaannuttavan ja rytmisen tunnuskappaleen. Hän toivoi, että sen tekisi Public Enemy. Elokuvassa biisi soi varsin useasti, mutta leffa itsessään ei mestariteoksien joukkoon yltänyt. Tunnari kylläkin.\nSampleja ja luuppeja\nHyvin yksinkertaisen biisin taustana on vain soundiluuppi, srätsäys, samplet eli lainaukset lähinnä James Brownin tuotannosta ja yksi soitin eli saksofoni. “Fight The Power” -sample lainattiin Isley Brothersilta. Rytmiä sen sijaan riittää hengästyttävällä tavalla. Kuulijoille tarjotaan niin bilemusaa kuin murskainkuulaa muistuttavaa kannanottoa. “Sävellyksestä” vastasi Public Enemyn rytmiosasto Bomb Sqaud kapelimestarinaan tiskijukka Terminator X.\n“Mustista on vain kengänkiillottajikseni ja ostamaan musaani” - Elvis Presley. “Uskon valkoiseen ylivertaisuuteen niin kauan kunnes mustat ovat kouluttautuneet vastuunkantoon. En tunne syyllisyyttä, että viisi tai kymmenen sukupolvea sitten he olivat orjia” - John Wayne.\nFight The Powerin kolmannessa säkeistössä Elvis ja John saavat huutia oikein kunnolla: “Elvis was a hero to most / But he never meant shit to me / Straight up racist, the sucker was / Simple and plain”. Kanssapuhuja Flavor Flav jatkaa: “Muthafuck him and John Wayne!”.\nKappaleen nimestä huolimatta Public Enemy ei yllytä anarkiaan, vaikka musavideosta niinkin voisi päätellä, vaan nousemaan vallan väärinkäyttöä vastaan. Suurimman huomion biisissä saavat mustan rodun esitaistelijat kuten Louis Farrakhan ja Martin Luther King Jr.\nPublic Enemyn tuotannossa Fight The Power nousee ihan kärkikastiin. Mielestäni siellä kärkisijoilla ovat Don’t Believe The Hype, 911 is a Joke ja Welcome To The Terrordome. Monet amerikkalaiset musiikkilehdet ovat listanneet Powerin kaikkien aikojen parhaimpien biisien top-listoilleen.\nNäkemisen arvoinen maxivideo\nKun tangoa kuuntelemaan jäin


Osta Sylvanian Families Hahmot Pumpulikaniperhe | Jollyroom\nTässä setissä saat Pumpulihäntäkaniperheen neljä perheenjäsenettä! Nooa-isä nauttii puuhailla keittiössä ja ottaa mielellään kupin kahvia puutarhassa. Nella-äiti on hyvin tarkka ja pitää heidän kotinsa tip-top kunnossa. Lasten nimet ovat Eemeli ja Sara. Eemeli rakastaa uimista ja Sara on kohtelias mutta ujo. Anna lapsesi keksiä omia tarinoita ja persoonallisuuksia Sylvanian Families-hahmoille!


Myötätunnon mullistava voima, Ps-kustannus 2018 – Joukon Taideblogi\nMyötätunnon mullistava voima, Ps-kustannus 2018\nKaikki tarvitsevat joskus ymmärtäjää\nEdistä myötätuntoa lähipiirissäsi\nAnne Birgitta Pessi – Frank Martela – Miia Paakkanen: Myötätunnon mullistava voima, Ps – Kustannus\nKirjaa lukiessani tuli mieleen taannoinen haastatteluni, jossa kysyttiin mitä ajattelen nuorison työllistymisestä. Mainitsin omana mielipiteenäni, että vanha kunnon oppisopimuskoulutus olisi paras oikotie ammatin syrjään. Nykyisin jauhetaan kuivaa teoriaa nuorten ja työttömien päähän sensijaan, että hekilö saisi osallistua työpaikan sosiaaliseen ilmapiiriin ja oppisi asioita työtovereiden myötätunnolla ja asiantuntemuksella.\nNo minun ajatukseni sikseen. Tämä aika paljon toistoinen kirja on toisaalta tärkeää ohjausta esimiehille ja suosittelisin sitä koulutusmateriaaliksi koulutuspäiville kuivien ja kapulakielisten esitelmien sijaan. Myötätunto on tärkeä sana ja se toistuu tämän kirjan sivuilla varmaan satoja kertoja. Tärkeää asiaa kannattaa toistaa, on minun mielipiteeni. Jospa tästä sanasta jäisi jollekin ikuinen muistijälki oikeaan aivolohkoon, tunteen tyyssijaan.\nMyötätunto on monisyinen asia, enkä jaksanut jokaista lukua tutkia tarkkaan. Mutta eipä hätää, kirjaa voi lukea siten, että poimii siitä mietteitä, herkkupaloja esim. työpaikan ilmoitustaululle. Ymmärtävä pomo ei revi niitä heti pois.\n– Haasta itseäsi osoittamaan myötätuntoa!\n– Vahvista tiimisi eettistä kulttuuria!\n– Säilytä kunnioitus alaistesi itsenäistä toimijuutta kohtaan.\n– Muista kiittää ja sanoa ääneen, kun toinen on sinua auttanut.\n– Kun teemme hyvää toisille, sillä on myönteisiä vaikutuksia hyvinvointiimme ja terveyteemme.\nMainio kirja kertakaikkiaan, kun ei säikähdä artikkeleiden paikoin verbaalia vaikeaselkoisuutta, vaan paneutuu etsimään niitä kultajyviä, joita kirjoittajat jakavat runsain mitoin. Nykyisin aletaan ymmärtää myötätunnon voima vaikkapa esimiestehtävissä ja sairaanhoidon alalla. Myötätuntoinen ihminen saa arjessakin hymyjä ja ymmärtämystä osakseen, harvemmin kritiikkiä.\nEdellinen Edellinen artikkeli: Ehkä tänä kesänä kaikki muuttuu, Sisko Savonlahti, Gummerus-kustannus 2018\nSeuraava Seuraava artikkeli: Maailman paras Mikki-Hiiri, Sanoma Media Finland


Joulukalenteri - Luukku 8 - Starbox Joulukalenteri - Luukku 8\n8.12.2016 klo 10:29 Emmi-Riika Tilaa blogi\nMissä luuraat, oi joulumieli?\nKahdeksannesta luukusta paljastuu, jotain valkoista ja pitää. Ehei, ei mitään pukin partaa. Klikkaa itsesi Kotoinin postaukseen ja ota selvää mitä luukusta paljastuu /\_ KLIK /\_\nP.S. Eilen kaivoin yhden tontun esiin piilostaan. Sen on tehnyt eräs kuusivuotias joitakin vuosia sitten ja se tonttu suorastaan säteilee joulumieltä. Se kuusivuotias sattuu olemaan aivan erityinen ja lahjakas piirtämään. Melkein itken, kun saan kuvia hänen piirustuksistaan. Niin taitava hän on.


Kahelinkulma: Hurja Seija täti\nSeija voitti Eikan,- ja kirkkaasti.\nNaisenergia oli huipussaan eilen illalla alkaneessa myrskyssä.\nValvoin melkein koko yön ja kuuntelin miten myrsky vaan yltyi.\nPimeydessä metsä pauhasi kuin valtameren aallot.\nTuulen kääntyessä pohjoiseen yöllä n.klo:02 tiesin että tästä ei seuraa hyvää!\nAamun koittaessa kävi selväksi ettei isäntä pääse töihin. Kotitie oli tukossa.\nPuutarhan pohjoispuolella metsässä myös tuhoja.\nNoh se tietää pientä jouluista askartelua..\nEteläisen rinteen vanhasta kuusesta oli latvus lentänyt ohjuksen lailla\nvasemmalla olevien kuusien yli! Latvus oli laskeutunut minun huussini taakse.\nToivon ettei kellään mitään vakavaa tuhoa ole aiheutunut tästä Seija riehumisesta.\nPikainen kierros myös metsäteillä osoittaa miten Seija on ollut vihainen.\nAutiotalon saunan savupiipusta oli lennellyt tiiliä tielle.\nKaunis aurinkoinen joulukuun päivä tästä kuitenkin kehkeytyi\nSuon reunamilla puro sulana ja aurinko leikkii säteillään ruohikossa..\nja ei tuulen virettäkään..\nRakentelin syksyllä jätelaudoista aidan puutarhaan ja kiinnittelin siihen kelloja.\nAita tyrnevästi pystyssä vaikka takana mäntyjä kaatuneena..\nTänään jatkuu naisten energia "paljubileiden" muodossa, mutta emme ole\nvihaisia kuten Seija..mukavaa viikonloppua!\nLähettänyt TainaT klo 15.08\nSussi 13. joulukuuta 2013 klo 15.51\nVoi hurja, mikä Seija.\nMeillä tuuli ulvoi ja kolisutti nurkkia, mutta ainakaan lähistöllä ei sattunut mitään pahempaa.\nTainaT 15. joulukuuta 2013 klo 0.10\nMinunkaan tiedossani ei ole että pahempaa olisi sattunut..vain kaatuneita puita.\nHanna 13. joulukuuta 2013 klo 18.03\nOli kyllä hurja tuo Seija - tavatonta energiaa täynnä.\nTäälläkin oli metsässä ja teille kaatuneena puita nurin...työmatka sentään sujui ilman esteitä.\nJa kyllä valvotti :(\nTainaT 15. joulukuuta 2013 klo 0.11\nKummallista kun tuuli oikein kovasti velloo uni ei tule..vaikkakin tietää ettei tuulelle voi mitään!\nTanni Kotipellolla.. 13. joulukuuta 2013 klo 18.08\nNo, huhhuh mitä myräkkää teillä siellä ollut!! Ihana tuo kello-jutska vallan mainio!!\nTainaT 15. joulukuuta 2013 klo 0.12\nÄitini meinasi heittää kellot roskiin. Minä jälleen pelastin.\nTaina 13. joulukuuta 2013 klo 19.44\nSeija myräkkä oli täälläkin ja teki ihan samanlaista tuhoa,puita kaatunut juurikkaaseen ja tielle monia,monia.Sähkötkin ol aamulla poikki muutamia tunteja,että sillai se tyttönen riehui :D.Mukavaa viikonloppua sinulle!\nTainaT 15. joulukuuta 2013 klo 0.13\nKukkaiselämää 13. joulukuuta 2013 klo 20.39\nOhho. Melkoinen Seija oli!\nMeren läheisyys varmasti lisää tuhoja.\nMinna 13. joulukuuta 2013 klo 21.21\nKyllä se olikin tän syksyn kovin myräkkä, vaan jännä miten kaunis päivä tänään sitten olikaan! Nurinkurisesti tyyntä myrskyn jälkeen;)\nTainaT 15. joulukuuta 2013 klo 0.14\nAamulla kun päivä valkeni oli tilalla täysi hiljaisuus.\nMarja 14. joulukuuta 2013 klo 21.14\nMeillä maalla Seija on ollut aika ilkeä; talonkin päälle kaatunut puu, ja muita kaatuneita ehkä noin kymmenisen piha-alueella. Pääsen itse vasta huomenna katsomaan ja kuvaamaan. Pelottaa, että mitenkähän pahalta siellä näyttää?!\nTainaT 15. joulukuuta 2013 klo 0.15\nTuota minä pelkäsinkin että varmasti jossakin tehnyt tuhojaan mokomakin Seija! Toivotaan ettei talolle nyt kauheeta vahinkoa.


Automatisoimme tilinpäätöstietojen käsittelyä | Finnvera\nAutomatisoimme tilinpäätöstietojen käsittelyä\nHelpotamme yrittäjien arkea hakemalla tilinpäätösanalyyseissä tarvitsemamme yritysten tilinpäätöstiedot jatkossa automaattisesti viranomaisjärjestelmistä. Automaattinen tietojen haku koskee alkuvaiheessa pientä osaa asiakkaistamme, mutta menettelyä laajennetaan vaiheittain.\nAutomaattisen tietojen haun myötä asiakkaiden ei tarvitse erikseen toimittaa tilinpäätöstietoja Finnveralle. Jos et ole toimittanut tilinpäätöstietoja Finnveralle mutta yrityksesi saa postissa Finnveran tilinpäätösanalyysiraportin, yrityksesi on jo mukana uudessa toimintamallissa.\nYrittäjän arkea helpottava toimintamalli laajenee jatkossa koskemaan yhä suurempaa osaa asiakkaitamme. Tilinpäätösanalyysi on mahdollista tehdä vain niistä tilinpäätöksistä, jotka ovat ns. laajassa muodossa, eli tuloslaskelma alkaa liikevaihdosta ja taseen erät on eritelty.


Aurinkolasit tuottavat aurinkoenergiaa\nSaksalaisen Karlsruhen teknisen korkeakoulun tutkijat ovat demonstroineet, mitä orgaanisilla aurinkokennoilla voidaan tulevaisuudessa tehdä. Tutkijat pinnoittivat aurinkolasien linssit valoherkällä kalvolla. Kumpikin linssi tuottaa 200 milliwatin verran sähköenergiaa valosta.\nOrgaaniset aurinkokennokalvot ovat läpinäkyviä, kevyitä ja joustavia. KIT:n tutkijoiden aurinkolaseissa linssi on päällystämisestä huolimatta normaalin paksuinen: noin 1,6 milliä. Linssi painaakin kuusi grammaa eli normaalien aurinkolasien linssien verran.\nAurinkokalvot syöttävät virtaa kehyksiin upotetulla mikroprosessorille ja kahdelle näytölle. Mininäytöt on nekin istutettu lasien kehyksiin.\nTutkijoiden mukaan lasien generoimalla energialla voitaisiin käyttää esimerkiksi kuulokojetta tai askelmittaria. Lasit tuottavat sähköä myös sisätiloissa, kunhan kirkkaus vähintään 500 luxia. Tämä on normaali kirkkaus toimistotiloissa.


Sony esitteli uudet kamerat älypuhelimiin ja tabletteihin - Puhelinvertailu\nKun taianomaiset hetket käyvät toteen -- Samsung hypettää tulevaa puhelinjulkistusta\nSony on esitellyt uudet Exmor RS -sarjan kamerat mobiililaitteille.\nKahdesta mallista löytyy kahdeksan megapikselin kenno. Kolmannen mallin kennossa, joka löytynee tulevista huippuälypuhelimista, on 13 megapikseliä. Kaikki mallit tukevat HDR-videokuvausta (High Dynamic Range), minkä lisäksi Sony on parannellut niiden optiikkaa (f/2.2) ja automaattista tarkennusta.\nEnsimmäiset Exmor RS -sarjan kennot tulevat saataville lokakuun aikana, joten lopputuotteissa niitä ei nähdä aivan heti.\nAlla olevalla videolla esitellään Exmor RS -kennojen tukeman HDR-tekniikan hyötyjä normaaliin kuvaukseen verrattuna.\nja pian Samsung esittelee 42Mpx PureView kännykkäkameransa Nokia navilla :)\n@1 Nokia navilla ehkä, kun taitaapi tulla kaikkiin Windows puhelimiin (lienenkö väärässä, eikö näin käynytkään?), mutta veikkaan ettei Nokia luovu yhdestä harvasta tiedetystä valttikortistaan (PureView) ja tarjoa sitä pahimmalle kilpailijalleen.\nbetter,then iPhone 5 (vahvistamaton)\nOlishan se hienoa,jos tulevassa SG Note 2 mallissa olisi tämä Exmor RS -kamerakenno jo!.\nJos pitää valita 41 megapikselin(joista 70% hyödyttömiä hypetetyn maksimiresoluution suhteen http://www.gsmarena.com/piccmp.php3?idT...2&idPhone3=4238 ) ja oikeasti paremman dynamiikan välillä, valitsen jälkimmäisen.\nSiis jos tämä HDR toimii niinkuin videolla näkyy, mitä voi aina epäillä ennen kunnon testejä.\nHyvin olet perillä taas asioista, lue tuo: http://i.nokia.com/blob/view/-/849564/data/2/-/Download1.pdf ja tule sitten vinkumaan noista megapikseleistä jos siltä tuntuu.\nKun vielä ymmärtäisi, mitä yrität väittää ja miten tuo kyseinen linkki siihen väittämään liittyy.\nLaajenna perspektiiviäsi ja käy muillakin sivuilla. Ei siin mitään, jos sanoo jotain hölmöä, mutta jos jatkuvasti jankkaa sitä samaa hölmöä asiaa...\nNiin miten ne kuvien megapikselit nyt liittyy "HDR"-videokuvaukseen? Hohhoijaa taas.. Ja piti tuoda Nokia tähänkin uutiseen jossa on puhetta Sonyn uusista kennoista joita hyvin todennäköisesti ei tulla Noksuissa näkemään Nokian oman hyvän kameraosaamisen takia.\nVeikkaan, että tämä kamera moduuli löytyy uudesta omenatuotteesta niinkuin edeltäjänsäkin. Sitten sitä hehkutetaan kuinka Apple on keksinyt taas kaiken ;) (sarkasmia)\nToivottavasti löytyy uudesta omenapuhelimesta.


Pöperöproffa: huhtikuuta 2011\nLiikkumisen myötä muuttuu syömistarpeetkin\nKimmokkeena nyt oli eilinen uutinen jonka yhteydessä todettiin että vain kolmannes suomalaisista liikkuu terveyden kannalta riittävästi eli puoli tuntia päivässä - ja tämähän on se minimisuositus ihannetilan mennessä siellä tunnin paikkeilla päivässä eli lukemassa josta koettiin sätkyjä kun tuollainen luku aluksi esiteltiin. On mielenkiintoista kuinka suomalaisten liikkumisen vähäisyydestä puhuminen usein johtaa syyllistyvään vastareaktioon jossa koetaan riittävä liikkuminen urheiluhullujen hommaksi (koin sen eilen kahdesti) - mikä on hassua kun kyseessä on puoli tuntia liikuntaa mistä tahansa touhuamisesta. Pohjimmiltaan kyse on Kummeli-Parantaisen teesistä "auto tykkää siitä että sillä ajetaan" eli tämä keho ei nyt vaan toimi kovin hyvin jos sitä ei käytä. Ja jos ei liiku paljoa, niin jos haluaa kuitenkin voida hyvin niin sitten pitää olla ekstratarkkana muissa elintavoissa kuten syömisessä.\nJos kunto on heikentynyt niin liikunta on vähentynyt\nYleinen "viisaus" kertoo että aktiivisuutemme on vähentynyt menneiden vuosikymmenien aikana ja esimerkkejä löytyy omin voimin kuljetuista matkoista tai kunnon rapistumisesta varuskuntaikäisillä. Oikeasti meillä ei ole selvää dataa että suomalaiset liikkuvat nyt x kcal tai minuuttia vähemmän kuin esimerkiksi -70 luvulla vaikka jonkin verran tällaistakin tutkimusta on. Mutta tämän blogautuksen juju ei ole nyt pohtia tieteellistä näyttöä onko liikunta vähentynyt ja kuinka paljon? Minusta on ja jatkan siltä pohjalta.\nLiikkuminen ja syöminen ovat monella tasolla toisiaan kompensoivia tekijöitä hyvinvoinnissa ja terveydessä. Huonosti syövällä liikkuminen kompensoi syömisen terveysriskejä ja vähän liikkuvalla hyvä syöminen kompensoi liikkumattomuuden riskejä. Kompensointi ei tietenkään ole täydellistä ja ihannetilanteessa sekä syöminen ja liikkuminen on kunnossa.\nLiikkuminen vs. syöminen - esimerkkinä hiilihydraatit\nTällä liikunnan ja syömisen kytkyllä on aivan selviä käytännön seurauksia ja viime vuosien keskustelun kannalta suhtautuminen hiilihydraatteihin ei ole vähimpiä niistä. Liikunta parantaa insuliiniresistenssiä jolla puolestaan on rooli siinä kuinka paljon ruokavaliossa hiilihydraatteja siedetään ja minkälaatuisena. Liikkuva henkilö sietää hyvin hiilihydraatteja ja vaikka ei niitä faktisesti "tarvitse" niin optimaalisen jaksamisen kannalta niitä kannattaa saada "riittävästi". Ja liikkuvalle henkilölle ne nopeammatkaan hiilihydraatit ei ole aina pahasta ja kuntoliikunnan tapauksessa tietyissä tilanteissa jopa eduksi. Vastaavasti vähän liikkuvalla hiilihydraattiensieto on väkisin heikompi ja hänen kannattaakin olla tarkempana määrissä ja laaduissa.\nMinusta viimeaikaisessa hiilihydraattikeskustelussa on hiukka unohtunut tämä näkökanta ja sen yksilölliset johtopäätökset. Syy miksi hiilihydraatit nähdään nykyään enemmän ongelmana kuin aiemmin liittyy toki näkökantamuutoksiin mutta myös siihen että meidän elämäntyylimme on muuttunut suuntaan jossa ihan perusoletuksenakin hiilihydraatteja siedetään heikommin - liikunta ja kunto on siinä tärkeä tekijä, mutta sivulauseena voi mainita myös stressin, vähäisemmän unen ja ylipainon jotka kaikki on kasvussa. Käytännön työssäkin sanoisin tämän näkyvän aika selvästi - mitä vähemmän liikkuva, stressaantuneempi, väsyneempi ja ylipainoisempi asiakas on niin sitä enemmän hän reagoi verensokerin heilahteluilla. Toki tähän pitää reagoida monilla ruokavaliomuutoksilla, mutta samalla ainakin itse yritän katsoa mitä liikkumiselle, väsymykselle (ja toki painolle) voisi tehdä. Ja kun niitä muita asioita saadaan kuntoon niin jonain päivänä verensokerin heilahtelut eivät enää olekaan ongelma vaikka hiilihydraattien saanti olisi parahultaisempaakin.\nPuoli tuntia päivässä istumalla vähemmän\nJa tarkoitus ei ole tässä vihjata että kun jokainen nyt olisi vaan hulluna liikkuva niin turha olisi vähähiilihydraattisesta mölytä tai että vähähiilihydraattisuus olisi ihan turha juttu. Tarkoitus on hahmottaa, että me olemme kansakuntana melkoisen liikkumaton vähenevässä määrin ja sillä on heijastuvaikutuksia myös syömiseen - tämä on nimenomaan syy miksi liikuntasuositukset ovat osana ravitsemussuosituksia. Tässä nyt oli esimerkinomaisesti hiilihydraatit kun niistä eniten puhutaan, mutta ihan sama ilmiö toteutuu muillakin ravinnon alueilla. Ja olisi hyvä miettiä miten voisi itse saada mielekkäästi edes sen puoli tuntia päivässä kasaan koska se on hyvinvoinnin kannalta niin mielettömän tärkeä asia joka tapauksessa. Mutta jos se nyt jostain syystä ei tule täyteen, niin sitten se on niin eikä siitäkään stressiä kannata ottaa - mutta on hyvä tiedostaa että terveyden kannalta se sitten tarkoittaa että jossain muussa pitää olla tarkempi.\nRiittävästä liikkumisesta puhumisessa ei ole mitään uutta, se on tylsää, se koetaan syyllistäväksi, sen koetaan olevan jo kunnossa ja kaiken kaikkiaan se yritetään usein painaa villaisella. Silti sen korostaminen on tärkeää ja riittävän liikunnan toteutuminen monesti ratkaisevan tärkeää. Eli jos tietää että liikkumisessa olisi hiukka petrattavaa niin mietintämyssyyn mitä kivaa voisi keksiä että tulisi istuskeltua vähemmän sohvalla ja koneella - siitähän liikkumisessa on kysymys.\nPS. Laitetaan nyt miten itse koen liikunnan. Jokainen tavallaan, ei kaikkien tarvi kuntoliikkua.\nLähettänyt Patrik Borg klo 11.14 7 kommenttia: Linkit tähän tekstiin\nMuuta aiheesta: syömisen ulkopuolella\nRavitsemus ja flunssa\nFlunssa ja kuume se on hieno homma - vapauttaa mukavasti päivän menoista mutta silti voi vähän rääppiä näitä pikkujuttuja koneella. Tosin näin kolmantena päivänä se alkaa jo tympimään. Joten ajattelin kirjoitella flunssasta ja syömisestä. Tai oikeastaan se kimmoke nyt oli tutun kommentti "te urheilijat (sic) olette aina sairaana.." No siinähän oli tietty vinha perä että todella kovaa harjoittelevat (mitä en ole) sairastavat enemmän, mutta entäs tämä syömispuoli? Kun kuitenkin mielikuvissa hyvän syömisen koetaan ehkäisevän flunssia.\nAihe on minulle läheinen ja haluaisin pitää itseäni vähintään aihepiirin harrastajana jos en asiantuntijana. Vuoden 1999 graduni aiheesta antioksidanttilisät ja flunssa oli aiheena erinomaisen kiinnostava eikä vähiten siksi että aiheesta ei pohjimmiltaan tiedetty paljoakaan. Toki oli vanhoja Paulingin innoittamia tutkimuksia C-vitamiinista ja flunssasta ja uudempia urheilijoillakin tehtyjä antioksidantti-interventiota mutta ei niillä pitkälle pötkitty. Monista teorioista huolimatta näköpiirissä ei ollut todettua vaikutusmekanismia miten antioksidantit vaikuttaisivat flunssaan (tiedoksi: jos mekanismia ei tiedetä niin ilmiö saattaa selittyä jollain muulla taustatekijällä - siksi tärkeää) ja itse interventiotutkimuksetkin olivat tuloksiltaan tulkinnanvaraisia. Paulingin aloittamana tutkimuksena ja sittemmin Suomessakin Hemilän viimeaikojen synteesinä oli toki olemassa käsitys että C-vitamiinilisä ei ehkäise flunssaa mutta lyhentää oireita - outo havainto joka voisi selittyä monellakin eri tapaa mm. antioksidanttien vaso- ja bronchodilaatiolla mutta silloin kyseessä ei olisi mitenkään itse flunssaan liittyvä ominaisuus. Ja sitten E-vitamiinilisä joka tilanteesta riippuen suomalaisessa SETTI-aineistossa vähensi tai lisäsi flunssien määrää. Urheilijoiden tutkimuksissa näyttö puolestaan vaikutti selvältä eli C-vitamiini tai antioksidanttikombinaatiot ehkäisevät flunssia - kunnes kuulin erään näiden tutkimusten taustahahmon omin sanoin kertovan ettei usko omien tutkimustensa tuloksiin koska koehenkilöt olivat todistetusti maistaneet C-vitamiinin pillereissä ja saaneet näin placebo hyödyn. Eli ota tuosta sitten selvää antioksidanttien osalta.. Mutta mielenkiinnon se kyllä herätti. Meillä on jokaista ihmistä koskettava aihepiiri josta tiedetään todella vähän - tai sitten se olen vain minä joka tietää siitä vähän.\nOn aivan kristallinkirkasta, että hyvä ravitsemus sisältää lukuisia komponentteja jotka parantavat vastustuskykyä ja voivat näin ehkäistä flunssia. Mutta noin isommassa mittakaavassa meillä ei ole tietoa asiasta - tai ainakaan minä en ole nähnyt tutkimuksia syömisen laajempien linjausten vaikutuksista flunssariskiin. On yksittäisiä komponentteja joita on tutkittu vaihtelevin tuloksin, mutta minusta niitä kiinnostavaa olisi tieto siitä onko paremmin syövillä vähemmän flunssia? Kaiken järjen mukaan kyllä, mutta ei se itsestäänselvää ole, tutkittua se ei ole ja kaiken lisäksi asiakaskokemuksetkaan ei sitä mitenkään kummemmin tue. Jos pitäisi miettiä oman työkokemuksen pohjalta mutuna joku ryhmä jossa sairastellaan flunssaa vähemmän niin se olisi... hmm.. anoreksiaa sairastavat. Se onkin sitten varmaan ainoa plussa mitä siellä on, mutta senkään ei pitäisi olla mahdollista sillä nimenomaan energiavajetta pidetään keskeisenä immuniteetin heikentäjänä. Mutta ehkäpä muitakin muuttujia on pelissä?\nMikä muu voi vaikuttaa?\nKirjassa Survival of the sickest Sharon Moalem kertoi kuinka mm. anemia suojaisi bakteeri-infektioilta. Tämä oli minusta periaatteessa mahdollista ja loogista mutta en ole sittemmin etsinnöistä huolimatta löytänyt väitteelle faktaa taakse. No flunssahan on virusinfektio, mutta se yhdessä tuon anoreksiamutun kanssa herätti ajatuksen että jospa elimistössä voisi laajemminkin olla kytkyjä jossa sairastuminen on todennäköisempää kun ravitsemustila on hyvä. Eli kysymyksessä olisi ravitsemuksellisesti toisaalta immuniteetista mutta toisaalta myös taudinaiheuttajien lisääntymiskyvystä.\nSitten voi tietysti olla että asioiden isossa mittakaavassa ravitsemustila on loppujen lopuksi vähäinen vaikuttaja ja monet muut tekijät voivat olla niin paljon voimakkaampia etteivät ravitsemukselliset vaikuttajat paljoa näy. Saasteet, nielurisat, lapset tarhassa, käsihygienia jne.. näitähän piisaa.\nEli näin flunssassa asia alkoi kiinnostamaan uudelleen minua muutamien vuosien hiljaiselon jälkeen. Mutta en nyt jaksa kahlata tietoa mitä nyt tiedetään vaan ajattelin tässä koettaa ensi kerran ulkoistaa tätä osaamista ja katsoa miten blogia voi käyttää omaan oppimiseen. Kertokaapa jos teille tulee mieleen aukkoja tiedoissani tai näkemyksessäni?\nLähettänyt Patrik Borg klo 13.37 8 kommenttia: Linkit tähän tekstiin\nMuuta aiheesta: antioksidantit, terveys, vastustuskyky\nMissä viipyy vastareaktio?\nTaas kerran pitää myöntää olleensa väärässä. Ennustin itsekseni vuosia sitten että syömisen vuosikymmenien välillä aika totinenkin terveysvalistus ja viimeaikainen viihtellistyminen ja siitä seuraava hössötys joka näkyy kaikkialla aiheuttaa vastareaktion, jossa ihmiset väsyvät syömistohotukseen ja alkavat vaatimaan tavalla tai toisella että rauhoitutaanpas nyt.\nEhkä tämä tapahtuikin. Ehkä viimeaikainen luonnonmukaisen syömisen buumi on juuri tämä vastareaktio vaikka itse miellän sen kuitenkin osaksi laajempaa hyvinvointitrendiä joka on noussut viime vuosina. Ja minähän tykkään sen buumin ajatuksesta mutta valitettavasti se on mennyt ihan samanlaiseksi tohottomiseksi. Ei tullut sitä vastareaktiota jota odotin ja toivoinkin: "annetaas nyt ihmisten syödä miten haluavat", "en halua nähdä enää yhtäkään uutista jostain terveysruuasta..", "mä en suostu enää kuuntelemaan työpaikan kahvipöydässä jotain syömiskauhistelua.."Saisinko nyt vaan syödä rauhassa..." Tai jotain vastaavaa.. Ei tullut ei.\nJa tottakai minäkin haluan että ihmiset syövät hyvin, mutta ei näistä päivittelyistä ole siinä mitään apua. Ne joita ei kiinnosta etääntyvät yhä kauemmas, ne joita kiinnostaa saavat ylilyötyjä ohjeistuksia, syömisen muut arvot ohitetaan tai ne pienenevät.\nVielä opiskeluaikanani ainakin mielikuvatasolla ravitsemusihmiset olivat niitä tiukkapipoisimpia syömisen puhujia. Ja nykyään tuntuu, että me ollaan ihan harrastelijoita tässä totisuudessa - muut on painaneet ohi. Miten tässä näin kävi? Näenkö jotain ihan väärin, missä on sokea pisteeni? Ja ennenkaikkea - miten sitä Minun Vastareaktiotani (trademark) ei tullut?\nJa tämä ajatus lähti liikkeelle Ravitsemusuutisten kirjoituksesta ja sitä seuranneesta keskustelusta.\nLähettänyt Patrik Borg klo 12.43 5 kommenttia: Linkit tähän tekstiin\nMuuta aiheesta: media, muistelua, ravitsemus netissä\nSinulle tai ainakin lapsille ruokarauha, osa 1 - ei karkkipäivää\nTämä blogi sai kimmokkeen Hesarin Sunnuntai-liitteen ravintojutusta, jonka lopussa oli varsin ajanmukainen kommentti Kuluttajatutkimuskeskuksen Mari Nivalta:\n"Kontrolloidut nautinnot ovat tärkeitä. On karkkipäivät ja juhlissa saa herkutella"\nUsein ehdottominta linjaa noudatetaan edelleen lasten kanssa."Herkut piilotetaan ja aikuiset syövät niitä lapsilta salaa."\nNiinhän se on ja huonolta kuulostaa. Ja varsinkin näitä lapsia minun käy sääliksi ja toivonkin tämän kirjoituksen taas säästävän muutaman lapsen karkkipäiväajattelulta. Jos omassa mielessä syöminen olisikin mutkikasta ja vakavaa puuhaa niin säästetään lapset tältä hössötykseltä - ja aina parempi jos ei itsekään syvemmälle uppoaisi.\nKuulen jatkuvasti monilta hyviä syitä miksi karkkipäivä tai karkkilakko kannattaa: eihän niitä oikeasti tarvita hyvässä syömisessä..., mun on pakko pitää itseni/lapseni jotenkin kurissa..., pystyn olemaan syömättä mutta ne lähtee käsistä vain silloin kun syön joten syön harvoin... Ymmärrän nämä kokemukset, mutta kun tutkimukset puhuvat eri kieltä ja käytännön asiakaskokemuksetkin vain vahvistavat käsitystä että karkkipäivää tai karkkilakkoja pitäisi välttää kuin ruttoa.\nEn ole kategorisesti karkkipäivää tai -lakkoa vastaan. Olen niitä vastaan vain silloin kun ne yksinkertaisesti eivät tunnu toimivan vaan pahentavat syömistä. Toimivana systeeminä karkkilakko tai karkkipäivä on helposti kuvailtu: nautit herkuista silloin kun niitä syöt, määrät pysyvät sallittuina päivinä "kohtuullisina", muuna aikana et haikaile karkkien perään tai ajattele niitä erityisemmin, et koe jääväsi paitsi kivoista asioista, jos lipsut joskus niin se aiheuta morkkista ja itse asiassa osaatkin ajoittain lipsua kun tilanne tarvii. Tai sama lasten kohdalla. Ei ehkä tyhjentävä lista mutta sellaisia keskeisiä asioita jotka kuvaavat karkkisuhteesi luontevuutta sekä rajoituksen toimivuutta ja joustavuutta. Joillakin karkkirajoitukset toimivatkin näin jouhevasti mutta selkeällä valtaosalla karkkirajoittajista ei vaan karkkirajoituksiin liittyy tuskailuja, repsahduksia, morkkiksia, salassa syömistä ja epäonnistumisen kokemuksia. Näille jälkimmäisille karkkirajoitukset ovat iso ongelma, ei ratkaisu. Pitääkin tunnistaa kumpaan ryhmään kuuluu - niihin joille rajoittaminen luonnistuu vai niihin joille se ei sovi .\nOtetaanpas tähän väliin rautalangasta syömisen "psykologiaa": pakko luo vastenmielisyyttä, sallivuus luo kohtuutta ja kehon kykyä lukea tuntemuksia, kieltäymys/rajoittavuus luo himoa. Pätee syömisestä seksiin ja moneen asiaan sillä välillä. Ei tarvitse hirveästi yleensä kaivella niin moni löytää omasta elämästään merkkejä näistä. Karkkihimon kannalta yksi ongelmallisimpia asioita mitä syömisessä tehdä on suhtautua karkkeihin rajoittavammin kuin haluaisi. Sittenhän niitä vasta mieli tekeekin.\nKarkkirajoitukset toimivat aina alussa koska rajoittava ajatusmalli ei ole päässyt vielä vauhtiin. Ensimmäiset karkkirajoitukset ovat tyypillisesti varsin helppoja ja onnistuneita kokemuksia jotka ovat helposti kestäneet kuukausia tai muutamia vuosiakin. Viidennestä karkkirajoituksesta ei voi enää sanoa samaa.Varsinainen ongelma onkin siinä, että pikkuhiljaa rajoitukset alkavat lisäämään mielitekoja ja himoja karkkeihin sillä seurauksella että kuukausien tai vuosien kuluttua karkkirajoituksista tulee yhä hankalampaa ja repsahdukset tulevat yhä useammin, yhä suurempien karkkimäärien kera ja morkkis on kasvussa. Ajan myötä karkkeihin kohdistunut kieltäymys kasvaa kunnon makeanhimoksi ja haikailu niiden ensimmäisten onnistuneiden karkkirajoitusten toimivuudesta on yleistä, mutta pääosin turhaa - niillä oli aikansa kun ne toimivat ja sittemmin ne eivät tule enää koskaan toimimaan. Jos katsot elämääsi vuosia taaksepäin ja tämä tuntuu tutulta niin ei voi vetää muuta johtopäätöstä kuin että rajoittava suhtautuminen karkkeihin on tullut tiensä päähän. Ratkaisu on opetella karkkienkin kohdalla pois rajoittamisesta/kieltäymyksestä kohti sallivuutta - eli opetellaan että kyllä niitäkin saa syödä ja hyvällä omallatunnolla. Alkaa pitkä mutta yleensä aiempaa nautittavampi tie jossa karkit vapautetaan siitä syyllisyyden taakasta joka niihin vuosien aikana on latautunut. Totta kai alkuvaiheessa opettelua tulee yhä ylilyöntejä, ahmimisia ja suursyömisiä - mutta niin niitä on tupannut tulemaan muutenkin ja nyt ne sentään ovat osa opettelua jossa tavoite on kohtuus. Niin epäuskottavalta kuin se henkilöstä itse usein tuntuukin. Osa ei uskalla tähän ryhtyä ja heidän ennusteensa ongelman ratkaisuun on heikompi. Toki samalla tulee tarkastella ja parantaa niitä elintapoja jotka vaikuttavat verensokerin tasaisuuteen: ruokavaliota, liikkumista ja väsymyksen astetta.\nEli makeanhimon takana on erittäin usein itse asiassa negatiivisesti värittynyt lataus ruuasta: on aivan eri asia kokea että "suklaa on tosi hyvää!" tai "suklaa on tosi hyvää, mutta ei mun pitäisi..". Jälkimmäisen ajattelumallin omaavilla kohtuus on hyvin vaikeaa. Tutkimusten tulva tukemaan tätä ajatusta on musertava. Kielletään melkein mitä ruokia vain niin saamme lapset syömään niitä enemmän: herkkuja, punaista syötävää tai itse asiassa jopa kasviksia. Itse asiassa toinenkin kimmoke tähän juttuun tuli selatessani tutkimuksia kasvisten käytön lisäämisistä lapsilla ja törmäsin taas tuohon muutaman vuoden vanhaan tutkimukseen kasvisten käytön lisääntymisestä. Se oli minusta lysti ilmestys tästä rajoitus -> syö enemmän -assosiaatiosta joka saattaa kiinnostaa ihmisiä. En silti tarkoita että lasten kasvisten syöntiä pitäisi lisätä kieltämällä niiden syönti - varsinkin kun sekoittavan viestin lisäksi ohjeen toiminta käytännössä tasolla ei näytä kummoiselta.\nMutta tiivistys ajatuksistani: aikuisilla ja lapsilla herkkujen kohtuus tulee tasaisesta hyvästä syömisestä yhdistettynä vapaaseen tai joustavasti rajoittavaan herkkusuhteeseen. Mutta jos rytmi mättää ja laatu mättää, niin ei se tilanne siitä ainakaan rajoituksilla parane.\nPS. Osa 2 tullee saman Hesarin jutun innoittama: On niitäkin ihmisiä joille on tärkeää tehdä syömisestä vaikeaa, haastavaa hommaa, hifistelyä joka vaatii vaivannäköä, uhrauksia ja askeettisuutta. Näitä ihmisiä ei onneksi liikaa ole, mutta entäs jos ihan hyvätkin aatteet voivat olla ongelma - the road to hell is paved with good intentions.\nLähettänyt Patrik Borg klo 10.30 10 kommenttia: Linkit tähän tekstiin\nMuuta aiheesta: ruokarauha, syömisen psykologia, syömissyyllisyys, vauva-lapsi\nSuhteellisuutta omegoiden kehitysmaahan\nAsia joka viime vuosina on härnännyt on turhan yleiseksi levinnyt käsitys siitä, että omega-6 rasvahapot ovat suurinpiirtein myrkkyä ja niitä kannattaa vältellä jos vain pystyy - kun tällainen asiakas tuli taas vastaan niin ajattelin vähän kommentoida tätä. Suuri osa kasviöljyistä menee näillä ohjeilla kiellettyjen listoille ja auringonkukkaöljyn edessä laitetaan sormet ristiin. No, kyllähän valtaosin ihmiset tuntuvat ymmärtävän järkevästi ettei omega-6 myrkkyä ole vaan tarvitsemme vain vielä enemmän omega-3:a mutta kyllä näihin ylilatautuneisiinkin omega-6 viesteihin törmää.\nTaustanahan tässä on tietty "optimaalisen" ravinnon omega-3/omega-6 suhteen saavuttaminen. Nyky-yhteiskunnassa suhde on yleensä melko surkea välillä 1:5-1:10 ja jos miettii mihin ihminen on historiallisesti sopeutunut niin jokainen Cordaininsa lukenut tukeutuu ajatukseen että sen pitäisi olla luokkaa 1:2 tai sielläpäin. Ja tutkimuksista löytyykin esimerkkejä että tämänkaltaisesta omega-rasvojen tasapainosta on hyötyä mm. tulehduksellisille vasteille ja monenlaisille seikoille kun elimistön pikkuruisia yhdisteitä mittaillaan. Tähän asti allekirjoitan kaiken ja olen toki sitä mieltä että omega-3:a kannattaisi saada nykyistä enemmän suhteessa omega-6:iin.\nMutta ei hinnalla millä hyvänsä ja siinä tämä ristiriita tuleekin. Ihan tutkimusnäyttöön tukeutuen on hyvin vaikea nähdä että suomalaisten kannattaisi tavoitella optimaalista suhdetta välttämällä tai vähentämällä omega-6 rasvahappojen saantia kuten asiakkaani nyt tuppasi tekemään. Siinä menee kliseisesti lapsi pesuveden mukana, sillä olemme jo nykyisellään molempien omega-rasvahappojen saannin suhteen kehitysmaita ja sekä omega-3 ja omega-6 rasvahapoilla näyttää olevan itsenäisiä terveysvaikutuksia tuon keskinäisen suhteen ulkopuolella. Esimerkiksi suomalaisissa tutkimuksissa tupataan näkemään jatkuvasti että mitä enemmän omega-6 rasvahappoja saamme sitä vähemmän esim. sydäreitä tai syöpiä on. Toki samankaltaisia hyötyjä sydäreissä saadaan myös omega-3 rasvahapoilla. Tämänkaltaiset tutkimushavainnot ovat syynä siihen että syystäkin-niin-paljon-arvostettu Harvardin yliopiston ravitsemusporukka niitä molempia omegoita suosittelee.\nSe vaan näyttää siltä, että ainakin niin kauan kuin nykyinen monityydyttömättömien rasvahappojen saanti maassamme on niin alhaisella tasolla kuin se keskimäärin on niin varoisin tätä omega-6 rasvoja varoittelevaa ilmapiiriä ja pitäisin yleisviestinä että tarvitsemme sekä omega-3 ja omega-6 rasvahappoja enemmän - mutta toki omega-3 vielä enemmän ja siksipä meillä sitä kalaa ja rypsiöljyä halutaan tuputtaa kansalle kun mm. niillä se suhde paranee nykyisestä. Ehkä jonain päivänä kun saamme niitä omegoita reilusti enemmän voi niitä suhteita tarkastella taas uudelleen. Nykyisellään ohje välttää omega-6 rasvahappoja on mielestäni huono.\nVai onko toisia ajatuksia?\nPS. Ja ei, tämän ei ole tarkoitus olla aprillipila.\nLähettänyt Patrik Borg klo 10.39 20 kommenttia: Linkit tähän tekstiin\nMuuta aiheesta: rasva, rasvakammo, rasvan laatu\nSinulle tai ainakin lapsille ruokarauha, osa 1 - e...


Hiljaista… hjuu… | Malmin Polgara\nJulkaistu 9.12.2019 , kirjoittanut welhotar\nOn ollut hiljaista, koska ei ole mitään retosteltavaa! Tai sitten olisi vain ikävähköjä asioita. Eli en ole sitten päivittänyt mitään, sorry.\nEi tässä nytkään ole mitään kerrottavaa. Ainoastaan se, että blögin aion siirtää toisaalle mahdollisimman pian – kunhan se vain onnistuisi. Jätän tietty uuden osoitteen tähän, mutta tietyistä syistä tuo blogin sivuosoite ei tule toimimaan enää pitkään. Pakko sanoa irti tiettyjä palveluja siis…\nMuuten tässä on elelty ihan tavallisia viikkoja: nähty The Kaveria ja Belgaa, käyty kirppareilla viikonloppuisin ja viikot näperrelty sekä värkätty kaikkea muuta. Yleensä tietty vältellen kaikenlaista tähdellistä tekemistä! Olisi niin paljon tekemistä, niin vähän jaksuja, niin vähän kontakteja jne. etteivät edelleenkään muutamat käytännön asiat vaan onnistu. Jotta käytännön perustoimilta välttyisi, onkin tullut käytyä jokusen kerran etelänaapurissa hakemassa syötävää ja karkkia, samalla tietty dydysdyen kyldyyriin.\nToivottelen kuitenkin jo etukäteen pienempää Julea kaikille sitä juhlistaville sekä tavallistakin Julea, jos en sattuisi tässä poikkeamaan.\nPOLKA – JA SITTEN SIKAPEESETTÄ UUNIIN!\nKategoria(t): atk:n ihmeet, blögitys, ei jaksa, ikävä ihminen, netin ihmemaassa. Avainsanat(t): blögitys, ikävä ihminen, kasaantumisilmiö, kirjoittaminen, kotihommia, miehet ja muut uskomukset, minä-minä-minä, muona, ostaa myy vaihtaa ja varkastaa, posti, väsymys, vegetys. Kirjoittaja: welhotar. Lisää kestolinkki kirjanmerkkeihisi.\n3 vastausta artikkeliin ”Hiljaista… hjuu…”\n10.12.2019 klo 07:44 Maarit sanoi:\nIhan samanlaista täälläki, hiljaiseloa. Tulis mökkihöperöksi, jos ei jo olis\nMukavaa, että jätät uuden osoitteen, josko alkais kuulumaan jotain.\nParempaa joulun aikaa!\n10.12.2019 klo 10:36 Enkunalma sanoi:\nKiva Etta paivitit, oonkin jo odotellut. Juu, laita uus osoite kun tykkaan kovasti seurata paivityksiasi. T. Enkunalma\n12.12.2019 klo 17:45 Marjatta sanoi:\nKiva ”nähdä” sinua taas pitkästä aikaa. Toivottavasti ei mitään kovin ikävää ole tapahtunut ainakaan ihan läheisimmillesi.\nLaita tosiaan uusi blogiosoitteesi näkyville niin tapaamme sitten siellä. Mukavaa Joulun odotuksen aikaa! Palataan!


KILPAILIJATIEDOTE sivu 1 - PDF Ilmainen lataus\nDownload "KILPAILIJATIEDOTE sivu 1"\n1 KILPAILIJATIEDOTE sivu 1 Kilpailun nimi Lieksa Ralli Päivämäärä Kilpailun järjestäjä Ralli Team Kainuu Ry / HAMU Ry Paikkakunta Lieksa 1. KILPAILUSTA YLEENSÄ 1.1 Kilpailun aikataulu pe (vain Nuottiluokat) klo 9.00 Kilpailutoimisto avataan Kilpailupapereiden tarkastus ja materiaalin jako alkaa klo Nuotitusaika EK2 tulee nuotittaa ennen klo Järjestäjän suositus nuotitus ensin EK4, EK1, EK2 ajetaan putkeen ja sitten tarkastuskierros. EK3 ja EK5 erikseen. Vältetävä vastaakarvan ajamista Huom! Muista noutittaessa max ajonopeus on 80 km/h Kilpailun aikataulu la klo klo klo klo erikoiskokeelle noin klo alk. noin klo Kilpailutoimisto avataan Kilpailupapereiden tarkastus ja materiaalin jako alkaa Autojen turvallisuustarkastus lähtöjonossa Ensimmäinen kilpailija lähtee Kilpailukeskuksen edestä Ensimmäinen kilpailija lähtee ensimmäiselle Ensimmäinen kilpailija maalissa Palkintojen jako R-sarjan palkinnot, kun tulokset ovat valmiit. Muut luokat kilpailun päätyttyä VIRALLINEN ILMOITUSTAULU sijaitsee kilpailutoimistossa. 1.2 Yhteystiedot KILPAILUTOIMISTO Kilpailupäivänä l klo 8.00 alkaen, Kilpailukeskuksen osoite: Pohjois-Karjalan Ammattiopisto, Kuhmonkatu 32, Lieksa Kilpailutoimisto Tanja Mähönen KILPAILIJOIDEN YHDYSHENKILÖ Mervi Pyöriä\n2 1.3 Pukeutuminen ja peseytyminen sivu 2 Kilpailukeskuksessa on pukeutumistilat. 2. KILPAILUN KULKU Kilpailupaikalle saapuminen Kun saavutte Lieksaan, purkakaa kilpailukalusto ABC Lieksan huoltoalueella tai rautatie-aseman piha-alueelle, jossa on traileriparkki (katso kartta), jonka jälkeen siirrytte Kilpailukeskukselle. Kilpailukeskuksen piha-alueella numerot ja ABC pihalle > Uimahallin piha-alue käytettävissä mikäli ABC pihalle ei mahtu Kilpailukeskuksen vieressä (katso kartta). Uimahallin pihalle mahtuu noin 20 autokuntaa. Huolto-alueille ei saa jättää yhtään traileria tilan ahtauden vuoksi! 2.1 Asiapapereiden tarkastus ja materiaalin jako Asiapaperitarkastuksessa tarkastetaan kilpailijoiden ja auton paperit, kirjataan mahdolliset ilmoittautumisten muutokset Ovinumerot Ottakaa mukaan: - Molempien kuljettajien ajokortit tai henkilöllisyys todistus - Auton asiapaperit (rekisteriote, vakuutustodistus) Pyydämme palauttamaan Huollon yhteystieto- ja Kuuluttajatietolomakkeet sekä Tekniikka- ja turvallisuuslomake täytettynä. Alaikäiset kuljettajat ja kartturit muistakaa täyttää Omavastuu sitoumus. Kilpailijat saavat ovinumerot Kilpailutoimistosta ilmoittautumisen yhteydessä 2.2 Autojen turvallisuus tarkastus Tarkastus suoritetaan 10 min ennen omaa lähtöaikaa lähtö jonossa. Tarkastuksesta vastaa Jukka Karjalainen Samassa yhteydessä tarkastetaan myös kuljettajien henkilökohtaiset ajovarusteet.\n3 Muistakaa Tekniikka- ja Turvallisuuslomake 2.3 Lähtö sivu Maali Kilpailijat lähtevät Kilpailukeskuksen edestä minuutin välein, ensimmäinen kilpailija klo Ensimmäinen kilpailija lähtee erikoiskokeelle klo Erikoiskokeen alussa ei ole AT-asemaa. Kilpailijat odottavat omaa lähtövuoroa AT -merkin takana ja ajavat lähtöviivalle minuutin välein. Kilpailussa käytetään aikakorttia. Aikakorttiin merkitään todellinen lähtöaika erikoiskokeelle. Siirtymäaika joka on esim. EK 1 Ja EK 2 välillä 60 min (1h) sisältää erikoiskokeelle sekä siirtymään, huoltoon ja tankkaukseen käytetyn ajan. Ajat otetaan kuten rallisprintissä. Maalilinjan ylitettyäsi MUISTA! pysähtyä STOP - merkillä. Erikoiskokeiden lähdössä pyritään säilyttämään numeroiden mukainen lähtöjärjestys. Mikäli myöhästyt syystä tai toisesta, voit lähteä myöhemmin. Joka minuutti lähtee auto Ek:lle näin saadaan tiivistettyä keskeyttäneiden kilpailijoiden aiheuttamat välit. Etuilu lähtöjonossa on kielletty. STOPILLA ei merkitä maaliaikaa aikakorttiin. Tulokset näkyvät palvelussa. EK5:n STOPIN jälkeen voit ajaa suoran varikkoalueelle. Aikakorttia ei tarvitse palauttaa 3. HUOLTAMINEN, TANKKAAMINEN JA KESKEYTTÄMINEN Kilpailussa on Huoltomahdollisuus jokaisen erikoiskokeen välissä (siirtymät ovat huoltovapaat). EK 2 jälkeen reitti käy Kilpailukeskuksella, jossa huolto mahdollisuus. Lähtö-EK1-EK2-Huolto Huolto -EK3-Huolto Huolto -EK4-EK5-Maali 122,22 km, (siirtymä 88,06 km EK 34,16 km) 43,96 km, (siirtymä 38,42 km EK 8,6 km) 100,54 km, (siirtymä 62,18 km EK 38,36 km)\n4 Huoltoautoissa on oltava kilpailijakohtainen sammutin sekä öljynimeytysmatto käyttövalmiina ja kilpa-autojen alla nesteitä läpäisemätön suojakangas. Myös kilpa-autoissa oltava öljynimeytysmatto. 3.2 Tankkaaminen sivu 4 Tankkaus tapahtuu tiekirjaan merkityillä reitin varrella olevilla Huoltamoilla. Mikäli tankkaat autosi omasta kannusta, tankkaus suoritettaan huoltamoiden piha- alueella. Mikäli ensimmäisellä lenkillä tarvitsee tankkata, tankkaus omasta kannusta ennen EK2 alkua Kontiovaarantie alusta samoin toisella lenkillä 4 ja 5 välissä. 3.3 Keskeyttäminen kilpailussa Mikäli kilpailijapari joutuu keskeyttämään kilpailun, on siitä ilmoitettava viipymättä kilpailun johtokeskukseen: Mervi Pyöriä Kioski Teitä palvelee kioski kisakeskuksessa (Ammattiopisto Lieksa, Kuhmonkatu 32) Huomioittehan, että kioskissa maksuvälineenä käy vain käteinen (ei korttimaksut) Tuloksia voit seurata: TERVETULOA KILPAILEMAAN LIEKSAAN! LIITTEET: Huollon yhteystietolomake Kuuluttajatietolomake Kartat Alaikäisen kilpailijan omavastuu sitoumus\n5 LIEKSA RALLI NRO: KUULUTTAJA TIETOLOMAKE Ilmoittaja (jos eri kuin kilpailijapari): I-ohjaaja: Seura: Ammatti: Ikä: Kotipaikka: II-ohjaaja: Seura: Ammatti: Ikä: Kotipaikka: Auton merkki ja malli: Yhteistyökumppanit (sponsorit): Menestys/ tavoitteet: Sana on vapaa! Palauta ilmoittautumisen yhteydessä kilpailutoimistoon!\n6 LIEKSA RALLI YHTEYSTIETOLOMAKE KILPAILUNUMERO: I OHJAAJAN PUH. NRO II OHJAAJAN PUH. NRO HUOLLON PUH. NRO HUOLTOAUTON REKISTERINRO TÄYTÄ LOMAKE SELVÄSTI JA PALAUTA LOMAKE ILMOITTAUTUMISEN YHTEYDESSÄ KILPAILUTOIMISTOON, KIITOS!\n7 HUOLTO LIEKSA RALLI\n9 Ki LIEKSA RALLI Alaikäisen kilpailijan omavastuu sitoumus Osallistun Lieksa Ralliin täysin omalla vastuullani sekä huoltajan suostumuksella. Kilpailijan numero aika ja paikka Lieksa_ Kilpailijan nimi/ nimen selvennys Huoltajan nimi/ nimen selvennys


Vekku-perron elämää: Piiloleikki metsässä\nLäheisestä metsästä löytyy oiva mäkimaasto piiloleikkiä varten. Emme ole aiemmin juuri piilosta leikkineet, mutta nyt oli mahdollisuus siihen. Aika helppoja tehtäviä tehtiin innokkaalle Vekku-pojalle.\nEnsin mentiin piiloon siten, että Vekku näkee piiloutujan. Muutaman kerran jälkeen vaikeutettiin niin, ettei Vekku nähnyt, minne piiloutuja meni. Sekä "äiti" että "isi" löytyivät puun tai kiven takaa. Kun välimatka kasvoi, Vekku pysähtyi aina viimemetreillä hämmentyneenä ihmettelemään, mutta jatkoi aina matkaa ja löysi perille. Olisko sitten ilmavainulla mennyt, vai kuuliko piiloilijan.\nYllä Vekku on löytänyt piilottelijan ja saa palkkansa.\nMaavainulla mennään usein pitkiäkin matkoja. Tätä ollaan käytetty onnistuneen ohituksen jälkeen palkkana ja se tuntuu olevan todella palkitsevaa. Kovasti jo odotellaan kesää, jotta päästään kokeilemaan jälkeä.\nYlläolevassa kuvassa Vekku odottaa ohjeita että kumpaan suuntaa tästä risteykestä lähdetään. Meistä tämä on hyvä piirre, jonka eteen on kyllä tehty töitäkin :-) Toinen asia mitä ollaan tahkottu on se että kun tullaan polulta tielle tai avoimemmalle alueelle niin siihen pysähdytään odottamaan ohjeita. Jälkimmäisessä on vielä hiomista.\nLähettänyt Vahtiska klo 11.20


helmikuu 2017 – Kaukapartio\nMetsään 2017 – Sudenpentujen kevätretki 17.-19.3. Akaassa\nKaukapartion sudenpentujen kevätretki 17.-19.3 järjestetään Toukolan leirikeskuksessa Akaassa (Toukolantie 98). Retken teemana on partion vuoden teeman mukaan Mennään Metsään! Retkellä ulkoillaan paljon metsässä, mutta pientä…\nKaukajärven talvipäivä 12.3. Kartanolla\nKaukajärven talvipäivä järjestetään tänä vuonna sunnuntaina 12.3. Haiharankartanolla yhteistyössä alueen yhdistysten ja muiden toimijoiden kesken. Perinteiseen tapaan Kaukapartio pystyttää talvipäivään laavun ja sytyttää sen eteen…\nVuosikokous sunnuntaina 19.2.2017\nKaukapartion sääntömääräinen vuosikokous järjestetään sunnuntaina 19.2. kello 14.00 Kaukajärven SRK-talolla, yläkerran rippikoulusalissa. Kokouksessa käsitellään sääntömääräiset asiat. Tervetuloa! Kaukapartio ry, hallitus


Ilta laskeutuu Ban Krutin rannalle vaaleanpunaisena unelmana.\nJos etsit Thaimaasta pitkää, kaunista ja rauhallista rantaa, suuntaa Ban Krutiin (myös Baan Krood), parin tunnin auto- tai junamatkan päähän Hua Hinista. Söpöllä pikkukylällä on kaksi rantaa, joista toisella on pituutta 12 kilometriä ja toisella vähän vähemmän. Molemmat ovat rauhallisia. Hyvin rauhallisia. Kerrassaan uneliaita.\nBan Krutiin pääsee tunnelmallisesti junalla.\nLue Bang Berdin autionnasta lisää sivulta Roadtrip Hua Hinista etelään.\nKeeree Wareen romanttista tyyliä.\nKeeree Waree €€€\nMiksi: Tyylikkäitä ja tunnelmallisia bungaloweja. Uima-allaskin löytyy.\nMissä: Rannan keskivaiheilla. Varaa edullisesti!\nMissä: Rannan pohjoispäässä. Varaa edullisesti!\nMissä: Omassa rauhassaan aivan eteläisen rannan eteläpäässä.\nBay View €€\nMissä:Hieman eristyksissä pohjoisella rannalla.\n2 Responses to Ban Krut (Baan Grood)\nKoh Thalu: kalastajasta korallien suojelijaksi - MinneThaimaassa.com says:\n[…] Pikaopas: Ban Krut […]\n[…] Ban Krut – rauhalliset rannat […]


56 m² Kaoliinikuja 6 A 5, 20250 Turku Kerrostalo 3h myynnissä - Oikotie 16823753\nMyytävät asunnot Turku Pitkämäki Kaoliinikuja 6 A 5, 20250 Turku\n262 600 €●56 m²\nKaoliinikuja 6 A 5, Pitkämäki, Turku●2-3h+kt+s\nKaoliinikuja 6 A 5, 20250 Turku\nPihakannen tasalla oleva asunto missä on terassi. Asunto on mahdollista toteuttaa joko kaksiona tai kolmiona kun teet riittävän ajoissa varauksen ja kaupat. Inspiroidu Hartela Interiorin kolmesta tyylistä ja löydä omasi. Tutustu tarkemmin sisustusmateriaaleihin asuntoyhtiön verkkosivuilla tai Hartelan asuntomyynnissä. Suunnittele itsesi näköinen koti!\n4 689,29 € / m2


Vanginvartija ja ovimies saivat vankilatuomiot dopingrikoksista | Kotimaa | HS\nTulli takavarikoi esitutkinnassa runsaasti dopingaineita.\nHelsingin käräjäoikeus on tuominnut vanginvartijana ja ravintolan ovimiehenä työskennelleet miehet yli kolmeksi vuodeksi ehdottomaan vankeuteen laajamittaisesta dopingaineiden salakuljetuksesta ja myynnistä. Kaksikko toimi dopingrikosvyyhdissä päätekijöinä. Tuomion mukaan Vesa-Pekka Käkelä, 38, ja Henry Mikael Vahlbäck, 27, syyllistyivät törkeisiin dopingrikoksiin viime vuonna.\nMiehet kiistivät syytteet oikeudessa.Tuomion mukaan kaksikko järjesti dopingaineet ulkomailta Suomeen ja myi niitä täällä eteenpäin. Tulli takavarikoi tapauksen esitutkinnan aikana eräästä varastosta yli 110 000 euron arvosta erilaisia dopingaineita.Käkelä ja Vahlbäck syyllistyivät myös pahoinpitelyyn, törkeän kiristyksen yritykseen ja oikeudenkäynnissä kuultavan uhkaamiseen.Nämä teot kohdistuivat mieheen, jota he käyttivät kuriirina dopingrikoksissa.Käkelä ja Vahlbäck pahoinpitelivät ja uhkasivat miestä hänen antamiensa kuulustelulausuntojen vuoksi tämän vuoden maaliskuussa. Kaksikko ilmoitti miehen olevan velkaa heille 200 000 euroa vasikoinnin vuoksi. He vaativat miestä hankkimaan lääkärintodistuksen dementiasta ja ilmoittamaan oikeudessa, ettei hän muista mitään.Toinen miehistä uhkasi tappaa kuriirin lapset, näytti kuvaa moottoripyöräjengiläisistä ja sanoi, että ”pojat tulevat”, ellei kuriiri toimi sovitusti.Käkelä ja Vahlbäck saivat kolmen vuoden ja kymmenen kuukauden ehdottomat vankeustuomiot. Käräjäoikeus määräsi heidät korvaamaan valtiolle 50 000 euron rikoshyödyn.Oikeus määräsi Vantaan vankilan vartijana työskennelleen Vahlbäckin suorittamaan rangaistustaan Jokelan vankilaan. Käkelä passitettiin puolestaan Vantaan vankilaan.\nHelsingin käräjäoikeus on tuominnut vanginvartijana ja ravintolan ovimiehenä työskennelleet miehet yli kolmeksi vuodeksi ehdottomaan vankeuteen laajamittaisesta dopingaineiden salakuljetuksesta ja myynnistä. Kaksikko toimi dopingrikosvyyhdissä päätekijöinä. Tuomion mukaan Vesa-Pekka Käkelä, 38, ja Henry Mikael Vahlbäck, 27, syyllistyivät törkeisiin dopingrikoksiin viime vuonna.Miehet kiistivät syytteet oikeudessa.Tuomion mukaan kaksikko järjesti dopingaineet ulkomailta Suomeen ja myi niitä täällä eteenpäin. Tulli takavarikoi tapauksen esitutkinnan aikana eräästä varastosta yli 110 000 euron arvosta erilaisia dopingaineita.Käkelä ja Vahlbäck syyllistyivät myös pahoinpitelyyn, törkeän kiristyksen yritykseen ja oikeudenkäynnissä kuultavan uhkaamiseen.Nämä teot kohdistuivat mieheen, jota he käyttivät kuriirina dopingrikoksissa.Käkelä ja Vahlbäck pahoinpitelivät ja uhkasivat miestä hänen antamiensa kuulustelulausuntojen vuoksi tämän vuoden maaliskuussa. Kaksikko ilmoitti miehen olevan velkaa heille 200 000 euroa vasikoinnin vuoksi. He vaativat miestä hankkimaan lääkärintodistuksen dementiasta ja ilmoittamaan oikeudessa, ettei hän muista mitään.Toinen miehistä uhkasi tappaa kuriirin lapset, näytti kuvaa moottoripyöräjengiläisistä ja sanoi, että ”pojat tulevat”, ellei kuriiri toimi sovitusti.Käkelä ja Vahlbäck saivat kolmen vuoden ja kymmenen kuukauden ehdottomat vankeustuomiot. Käräjäoikeus määräsi heidät korvaamaan valtiolle 50 000 euron rikoshyödyn.Oikeus määräsi Vantaan vankilan vartijana työskennelleen Vahlbäckin suorittamaan rangaistustaan Jokelan vankilaan. Käkelä passitettiin puolestaan Vantaan vankilaan.